Op Reis: March 2010
Die Great Ocean Road strek oor 243 km langs die kus van Victoria. Dit begin by die dorpie Torquay en eindig by Warnambool. Dis een van Australia se grootste en mooiste natuurskoon paaie. Die konstruksie was begin om werk te skep aan die soldate wat vanaf die 1ste Wereldoorlog teruggekeer het en dien as 'n Herdenking aan die mans en vroue wat in die oorlog gesterf het.
Alhoewel ons die hele dag op die pad was het ons nie eens die helfte van die roete gedoen nie. Daar is eenvoudig te veel plekke waar jy wil stop! Soos julle weet regverdig foto's nie landskap nie, maar hier volg nogsteeds 'n paar.
Hierdie is die Splitpoint Lighthouse en is in 1891 gebou.
Gordon Reid se boek 'From Dusk till Dawn' handel oor een van die werkers se lang nagte. Hier is so stukkie uit die boek: "The keeper at Split Point at Airey's Inlet in Victoria did not exactly sleep on the job but he did not see why he should be deprived of his social life at night. He scratched a small hole in the black paint on the back of the lantern, which prevents the light shining inland and annoying residents. This keeper, Richard Joy Baker, scratched the hole to line up with the Airey's Inlet Hotel. Each time the lenses rotated, the light winked through the hole, assuring the keeper (who had retired to the hotel) that all was well."
Die uitkykpunt hier onder het veroorsaak dat ons 'n lang tydjie vertoef. Dis 'n inhame wat met hoogwater toe onder die water is. Aan die oorkant is 'n plaas met klomp perde op. Sal nie omgee om hier te bly nie.
Hi, kyk net wat staan daar!
Apollo Bay het ons harte gesteel en ons maak sterk planne om daar te gaan bly. Jeffereys in Australia.
Geskryf deur The 4 of us op 3/21/2010 07:55:00 pm 0 opmerkings deel hierdie inskrywing
Labels: Great Ocean Drive
Ons het vandag besoek afgele by die Royal Botanical Garden in Melbourne.
Melbourne se Botaniese Tuine is in 1846 geopen deur Goeverneur Charles La Trobe. Dit is langs die Yarra Rivier en Suid van Melbourne middestad.
Dis ongelooflik om te dink dat die stukkie paradys oor 'n tydperk van 60 jaar ontwikkel is uit 'n 'swamp'.
My brein sukkel nog om dit wat die oog gesien het te verwerk, daarom dink ek die foto's sal 'n beter beskrywing wees as wat ek ooit kan gee. Geniet . . .
Soos so baie ander plekke Australia maak die tuine ook voorsiening vir sy toekoms - die kinders van vandag. Hierdie spesiale plekkie is 'n feetjie paradys.
Die 'Ancient Grandmother Tree' - lank lank gelede, ongeveer 10 000 jaar gelede was daar 'n ou River Gumtree. Sy het op die banke van die Murrayrivier gegroei waar haar takke die water oorskadu het. Die rivier se vloed was vinnig en oor die jare heen het dit haar stam weggevreet. Die groot ou boom het stadig maar seker gesink tot op die bodem van die river. Daar het sy in vrede gele vir duisende jare. Chemikalie in die water het haar beskerm teen verrotting en stadig pikswart verkleur
Geskryf deur The 4 of us op 3/14/2010 11:11:00 pm 1 opmerkings deel hierdie inskrywing
Vandag het ons en ons gaste so bietjie die Gippsland gaan verken.
Daar waar ons Benji gaan haal het. Ons het in die pad geval . . .
. . . en net begin moeg raak toe ons die pou langs die pad amper raakry.
Gelukkig is Ellis se bestuursvernif baie goed en geen mens of pou is beseer nie.
Ons het vandag gefokus op Yarragon, 'n prentjiemooi dorpie op die platteland.
Dis 'n dorpie wat mens baie herinner aan Parys in die Vrystaat. Selfde atmosfeer, selfde tipe geboue en kunstige klein winkeltjies en koffie kroee.
Daar is 700 inwoners in Yarragon en is 115 km buite Melbourne aan die voet van die Strzelecki bergreeks.